PATVIRTINTA

Pagėgių savivaldybės M. Jankaus

muziejaus direktorės

2017-02-01 įsakymu Nr. VĮ-03

**PAGĖGIŲ SAVIVALDYBĖS MARTYNO JANKAUS MUZIEJAUS RINKINIŲ KOMPLEKTAVIMO KOMISIJOS DARBO REGLAMENTAS**

1. **BENDROSIOS NUOSTATOS**

1. Pagėgių savivaldybės M. Jankaus muziejaus Rinkinių komplektavimo komisijos darbo reglamentas (toliau – Reglamentas) nustato Pagėgių savivaldybės M. Jankaus muziejaus Rinkinių komplektavimo komisijos darbo tvarką.

2. Rinkinių komplektavimo komisija savo veikloje vadovaujasi šiuo Reglamentu ir Muziejuose asančių rinkinių apsaugos, apskaitos ir saugojimo instrukcija bei kitais teisės aktais.

3. Rinkinių komplektavimo komisija savo veiklą grindžia profesionalumo, teisėtumo, teisingumo, įstatymo viršenybės, objektyvumo, nepiktnaudžiavimo, tarnybinio bendradarbiavimo principais.

1. **BENDRIEJI RINKINIŲ KOMPLEKTAVIMO KOMISIJOS SUDĖTIES IR KOMPETENCIJOS KLAUSIMAI**

4. Rinkinių komplektavimo komisija sudaroma Muziejaus direktoriaus įsakymu trijų metų laikotarpiui.

5. Rinkinių komplektavimo komisija veikia kaip patariamoji institucija Muziejaus direktoriui.

6. Rinkinių komplektavimo komisija sudaroma iš Muziejaus darbuotojų, sugebančių spręsti Muziejaus rinkinių komplektavimo, apsaugos, apskaitos ir saugojimo klausimus. Dalyvauti komisijos darbe gali būti kviečiami kitų institucijų specialistai ir ekspertai.

7. Rinkinių komplektavimo komisija sudaroma iš 3 asmenų.

8. Rinkinių komplektavimo komisijos pirmininku skiriamas Muziejaus vyriausiasis fondų saugotojas.

**III. RINKINIŲ KOMPLEKTAVIMO KOMISIJOS FUNKCIJOS**

9. Rinkinių komisija rengia ir teikia išvadas Muziejaus direktoriui dėl šių klausimų:

9.1. Muziejaus rinkinių komplektavimo politikos;

9.2. eksponatų pirkimo tikslingumo ir kainos;

9.3. eksponatų perkėlimo iš pagalbinio į pagrindinį fondą ir iš pagrindinio į pagalbinį;

9.4. eksponatų nurašymo;

9.5. naujai įgytų eksponatų skyrimo į pagrindinį ar pagalbinį fondą;

9.6. eksponatų apskaitos ir inventorinimo kokybės;

9.7. eksponatų apsaugos ir saugojimo;

9.8. rinkinių inventorinimo terminų;

9.9. rinkinių tikrinimo terminų ir aktų;

9.10. eksponatų apskaitos ir inventorinių knygų šifrų;

9.11. lėšų, skirtų eksponatams įsigyti ir restauruoti, panaudojimo;

9.12. mokslinio archyvo naujų bylų priėmimo;

9.13. teminių ekspozicijų ir parodinių planų tvirtinimo;

9.14. ekskursinių tekstų tvirtinimo;

9.15. kitų aktualių Muziejaus rinkinių apsaugos, apskaitos, saugojimo klausimų.

**IV. VADOVAVIMAS RINKINIŲ KOMPLEKTAVIMO KOMISIJAI**

10. Rinkinių komplektavimo komisijai vadovauja Muziejaus vyriausiasis fondų saugotojas. Vadovaudamas Rinkinių komplektavimo komisijai komisijos pirmininkas:

10.1. organizuoja komisijos posėdžius, atsižvelgdamas į Rinkinių komplektavimo komisijos ir Muziejaus darbo planą bei kitus iškilusius klausimus;

10.2. rengia posėdžių darbotvarkę, remdamasis komisijos narių bei kitų Muziejaus darbuotojų pasiūlymais;

10.3. teikia Muziejaus direktoriui Rinkinių komisijos nutarimus.

**V. RINKINIŲ KOMPLEKTAVIMO KOMISIJOS POSĖDŽIŲ PROTOKOLŲ RAŠYMAS IR NUATARIMŲ RENGIMAS**

11. Rinkinių komisijos posėdžių protokolus rašo ir nutarimus ruošia komisijos sekretorius.

12. Rinkinių komisijos protokolus pasirašo visi, dalyvavę posėdyje, komisijos nariai.

13. Komisijos nutarimai priimami balsų dauguma. Nutarimus pasirašo komisijos pirmininkas ir sekretorius.

14. Komisijos nutarimus parašu ir antspaudu tvirtina Muziejaus direktorius.

15. Komisijos nutarimai segami į bylas, pradedant nuo pirmo posėdžio ir baigiant paskutinio posėdžio nutarimais.

16. Rinkinių komisijos posėdžių nutarimus saugo vyriausiasis fondų saugotojas, posėdžių protokolai perduodami į Muziejaus archyvą terminuotam saugojimui.

17. Perkant eksponatus, surašomas Pirkimų protokolas, kurių vienas saugomas pas vyr. fondų saugotoją, kitas perduodamas Muziejaus buhalterijai.

\_\_\_\_\_\_\_\_\_\_\_\_\_\_\_\_\_